Tamedyazt yettwacnan, tesɛa adeg wessiɛen di tsekla taqbaylit,d tin yemxalafen ɣef tmedyazt tansayt s usemres n wallalen n uẓawan, seklasen-tt deg yiḍebsiyen, dayen i tt-yeǧǧan ad d-teflali, tamedyazt-a tettili-d s taɣect, sellen-as akk medden, d agerruj yettɣimin akken s talɣas.ɣur Ǧamal HAMRI: Asefru s lebni inumak-is lqayen, yettdewwiḥ, yezzuzun, yesduqqus, yessakay amseflid, yettak ljehd i wawal ɣur uḥeddad-is, deg yisefra nettaf tilufa i d-yessufuɣ umedyaz si daxel-is, fiḥel ma yella ucuddu deg-sent, seg waya nettaf deg usefru amgired izedɣen gar usefru d wayeḍ, yettili gar umedyaz d wayeḍ, deg umgired n tudert d tmuɣli tasugnant gar imedyazen2.